CELEX: 52022PC0029
Language: el
Date: 2022-02-04
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο των τεχνικών επιτροπών δασμολογητέας αξίας και κανόνων καταγωγής, που έχουν συσταθεί υπό την αιγίδα του Παγκόσμιου Οργανισμού Τελωνείων, όσον αφορά, αντίστοιχα, την έκδοση συμβουλευτικών γνωμοδοτήσεων, σχολίων, επεξηγηματικών σημειώσεων, περιπτωσιολογικών και άλλων μελετών και παρόμοιων πράξεων σχετικά με τη δασμολογητέα αξία εισαγόμενων εμπορευμάτων δυνάμει της συμφωνίας για την εφαρμογή του άρθρου VII της Γενικής Συμφωνίας Δασμών και Εμπορίου του 1994, και την έκδοση συμβουλευτικών γνωμοδοτήσεων, πληροφοριών και συμβουλών και παρόμοιων πράξεων για τον προσδιορισμό της καταγωγής των εμπορευμάτων δυνάμει της συμφωνίας για τους κανόνες καταγωγής

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 3.2.2022
            COM(2022) 29 final
            2022/0019(NLE)
            
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο των τεχνικών επιτροπών δασμολογητέας αξίας και κανόνων καταγωγής, που έχουν συσταθεί υπό την αιγίδα του Παγκόσμιου Οργανισμού Τελωνείων, όσον αφορά, αντίστοιχα, την έκδοση συμβουλευτικών γνωμοδοτήσεων, σχολίων, επεξηγηματικών σημειώσεων, περιπτωσιολογικών και άλλων μελετών και παρόμοιων πράξεων σχετικά με τη δασμολογητέα αξία εισαγόμενων εμπορευμάτων δυνάμει της συμφωνίας για την εφαρμογή του άρθρου VII της Γενικής Συμφωνίας Δασμών και Εμπορίου του 1994, και την έκδοση συμβουλευτικών γνωμοδοτήσεων, πληροφοριών και συμβουλών και παρόμοιων πράξεων για τον προσδιορισμό της καταγωγής των εμπορευμάτων δυνάμει της συμφωνίας για τους κανόνες καταγωγής
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.Αντικείμενο της πρότασης
            
            
               Η παρούσα πρόταση αφορά απόφαση-πλαίσιο για τον καθορισμό της θέσης που πρέπει να ληφθεί εξ ονόματος της Ένωσης στο πλαίσιο των τεχνικών επιτροπών δασμολογητέας αξίας και κανόνων καταγωγής, που έχουν συσταθεί υπό την αιγίδα του Παγκόσμιου Οργανισμού Τελωνείων, όσον αφορά την έκδοση, αντίστοιχα, συμβουλευτικών γνωμοδοτήσεων, σχολίων, επεξηγηματικών σημειώσεων, περιπτωσιολογικών μελετών, άλλων μελετών και παρόμοιων πράξεων σχετικά με τη δασμολογητέα αξία εισαγόμενων εμπορευμάτων δυνάμει της συμφωνίας για την εφαρμογή του άρθρου VII της Γενικής Συμφωνίας Δασμών και Εμπορίου του 1994, καθώς και συμβουλευτικών γνωμοδοτήσεων, πληροφοριών και συμβουλών και παρόμοιων πράξεων για τον προσδιορισμό της καταγωγής των εμπορευμάτων δυνάμει της συμφωνίας για τους κανόνες καταγωγής.
            
            
               2.Πλαίσιο της πρότασης
            
            
               2.1.Η συμφωνία του Παγκόσμιου Οργανισμού Εμπορίου για την εφαρμογή του άρθρου VII της Γενικής Συμφωνίας Δασμών και Εμπορίου του 1994 και η συμφωνία για τους κανόνες καταγωγής. 
            
            
               Η συμφωνία για την εφαρμογή του άρθρου VII της Γενικής Συμφωνίας Δασμών και Εμπορίου του 1994 (στο εξής: συμφωνία για τη δασμολογητέα αξία)
                  1
                αποσκοπεί στη θέσπιση ενός δίκαιου, ομοιόμορφου και ουδέτερου συστήματος για τον καθορισμό της δασμολογητέας αξίας των εμπορευμάτων για όλα τα μέλη του Παγκόσμιου Οργανισμού Εμπορίου. 
            
            
               Η συμφωνία για τους κανόνες καταγωγής
                  2
                έχει στόχο να διασφαλίσει ότι οι μη προτιμησιακοί κανόνες καταγωγής δεν δημιουργούν οι ίδιοι περιττά εμπόδια στο εμπόριο και αποσκοπεί στην εναρμόνιση των κανόνων καταγωγής σε διεθνές επίπεδο, εκτός των κανόνων καταγωγής που σχετίζονται με τη χορήγηση δασμολογικών προτιμήσεων. Έως ότου ολοκληρωθεί το πρόγραμμα εναρμόνισης, τα συμβαλλόμενα μέρη πρέπει να διασφαλίζουν ότι οι οικείοι κανόνες καταγωγής είναι διαφανείς, ότι δεν επιφέρουν περιορισμούς, στρεβλώσεις ή διαταραχές του διεθνούς εμπορίου και ότι εφαρμόζονται με τρόπο συνεπή, ομοιόμορφο, αντικειμενικό και λογικό. 
            
            
               Και οι δύο συμφωνίες τέθηκαν σε ισχύ την 1η Ιανουαρίου 1995.
            
            
               Η Ευρωπαϊκή Ένωση είναι συμβαλλόμενο μέρος και των δύο συμφωνιών
                  3
               .
            
            
               2.2.Οι τεχνικές επιτροπές δασμολογητέας αξίας και κανόνων καταγωγής, που έχουν συσταθεί υπό την αιγίδα του Παγκόσμιου Οργανισμού Τελωνείων
            
            
               Η τεχνική επιτροπή δασμολογητέας αξίας (στο εξής: TCCV), η οποία έχει συσταθεί υπό την αιγίδα του Παγκόσμιου Οργανισμού Τελωνείων, είναι αρμόδια, μεταξύ άλλων, για την παροχή πληροφοριών και συμβουλών για κάθε θέμα που αφορά τη δασμολογητέα αξία εισαγόμενων εμπορευμάτων, κατόπιν αιτήματος από οποιοδήποτε μέλος ή από την επιτροπή. Οι εν λόγω πληροφορίες και συμβουλές είναι δυνατό να έχουν τη μορφή συμβουλευτικών γνωμοδοτήσεων, σχολίων, επεξηγηματικών σημειώσεων, περιπτωσιολογικών και άλλων μελετών. 
            
            
               Η TCCV συνεδριάζει όποτε είναι αναγκαίο, αλλά τουλάχιστον δύο φορές ετησίως. Οι αποφάσεις της TCCV λαμβάνονται με πλειοψηφία των δύο τρίτων τουλάχιστον των παρόντων μελών. Οι συμβουλευτικές γνωμοδοτήσεις, τα σχόλια, οι επεξηγηματικές σημειώσεις, οι περιπτωσιολογικές και άλλες μελέτες που εκδίδονται από την TCCV επισυνάπτονται στις εκθέσεις των συνόδων της TCCV και διατίθενται για τις τελωνειακές αρχές και τους συναλλασσομένους στη συλλογή των κειμένων της TCCV. Η Ένωση και τα κράτη μέλη της συμμετέχουν στην TCCV ως ενιαίο σύνολο, το οποίο εκφράζει την άποψή του βάσει συντονισμένης θέσης της ΕΕ που καθορίζεται πριν από τις συνεδριάσεις της TCCV. 
            
            
               Η τεχνική επιτροπή κανόνων καταγωγής (στο εξής: TCRO), η οποία έχει συσταθεί υπό την αιγίδα του Παγκόσμιου Οργανισμού Τελωνείων, είναι αρμόδια, μεταξύ άλλων, για την παροχή συμβουλευτικών γνωμοδοτήσεων, πληροφοριών και συμβουλών για οποιοδήποτε θέμα αφορά τον προσδιορισμό της καταγωγής των εμπορευμάτων, ούτως ώστε να διασφαλίζεται η ομοιόμορφη ερμηνεία και εφαρμογή της συμφωνίας για τους κανόνες καταγωγής. 
            
            
               Η TCRO συνεδριάζει όποτε είναι αναγκαίο, αλλά τουλάχιστον μία φορά ετησίως. Η Ένωση και τα κράτη μέλη της συμμετέχουν στην TCRO ως ενιαίο σύνολο, το οποίο εκφράζει την άποψή του βάσει συντονισμένης θέσης της ΕΕ που καθορίζεται πριν από τις συνεδριάσεις της TCRO.
            
            
               2.3.Οι προβλεπόμενες πράξεις
            
            
               Για την TCCV, η προτεινόμενη απόφαση-πλαίσιο αφορά τις ακόλουθες πράξεις, στον βαθμό που παράγουν έννομα αποτελέσματα στην Ένωση:
            
            
               - συμβουλευτικές γνωμοδοτήσεις που εκδίδονται σύμφωνα με το σημείο 2 στοιχείο α) και το σημείο 2 στοιχείο δ) του παραρτήματος II της συμφωνίας για τη δασμολογητέα αξία. Μια συμβουλευτική γνωμοδότηση απαντά σε ερώτημα που τίθεται σχετικά με την εφαρμογή της συμφωνίας για τη δασμολογητέα αξία σε συγκεκριμένο σύνολο πραγματικών ή θεωρητικών περιστατικών. Ως εκ τούτου, όταν τα πραγματικά περιστατικά σε μια κατάσταση είναι πανομοιότυπα με εκείνα που περιγράφονται στη συμβουλευτική γνωμοδότηση, οι τελωνειακές διοικήσεις έχουν στη διάθεσή τους σαφή λύση την οποία μπορούν να χρησιμοποιήσουν· σε περιπτώσεις στις οποίες τα πραγματικά περιστατικά δεν είναι πανομοιότυπα, η συμβουλευτική γνωμοδότηση μπορεί, παρόλα αυτά, να χρησιμεύσει ως οδηγός για την επίλυση του προβλήματος.
            
            
               - σχόλια που εκδίδονται σύμφωνα με το σημείο 2 στοιχείο δ) του παραρτήματος II της συμφωνίας για τη δασμολογητέα αξία. Ένα σχόλιο αποτελεί πραγματεία που συνίσταται σε σειρά παρατηρήσεων σχετικά με τμήμα του κειμένου της συμφωνίας για τη δασμολογητέα αξία, με σκοπό να αποσαφηνιστεί μια κατάσταση κατά την οποία η γραμματική ερμηνεία του ίδιου του κειμένου θα ήταν χρήσιμο να συμπληρωθεί με πρόσθετες οδηγίες. Τα σχόλια περιλαμβάνουν, κατά περίπτωση, ενδεικτικά παραδείγματα. Ως εκ τούτου, τα σχόλια παρέχουν συνήθως στις τελωνειακές διοικήσεις οδηγίες σχετικά με την εφαρμογή συγκεκριμένου τμήματος της συμφωνίας για τη δασμολογητέα αξία σε ορισμένες καταστάσεις.
            
            
               - επεξηγηματικές σημειώσεις που εκδίδονται σύμφωνα με το σημείο 2 στοιχείο δ) του παραρτήματος II της συμφωνίας για τη δασμολογητέα αξία. Μια επεξηγηματική σημείωση αποσαφηνίζει τις απόψεις της τεχνικής επιτροπής επί ζητήματος γενικής φύσης που προκύπτει από μία ή περισσότερες διατάξεις της συμφωνίας για τη δασμολογητέα αξία. Οι επεξηγηματικές σημειώσεις είναι επίσης δυνατό να εξετάζουν τη συσχέτιση εμπορικών πρακτικών με το ζήτημα και να συνάγουν τα αναγκαία συμπεράσματα.  Με την παραπομπή σε επεξηγηματική σημείωση παρέχεται στις τελωνειακές διοικήσεις η δυνατότητα να εφαρμόζουν μια διάταξη της συμφωνίας για τη δασμολογητέα αξία σε διάφορες εμπορικές καταστάσεις που εμπίπτουν στο πεδίο εφαρμογής της.
            
         
         
            
               - περιπτωσιολογικές μελέτες που εκδίδονται σύμφωνα με το σημείο 2 στοιχείο β) του παραρτήματος II της συμφωνίας για τη δασμολογητέα αξία. Μια περιπτωσιολογική μελέτη αποτελεί έκθεση σύνθετου συνόλου πραγματικών περιστατικών με βάση πραγματική εμπορική συναλλαγή, η οποία είναι δυνατό να χρησιμοποιηθεί για να καταδειχθεί η πρακτική εφαρμογή μίας ή περισσότερων διατάξεων της συμφωνίας για τη δασμολογητέα αξία.
            
            
               - μελέτες που εκδίδονται σύμφωνα με το σημείο 2 στοιχείο β) του παραρτήματος II της συμφωνίας για τη δασμολογητέα αξία. Μια μελέτη εκθέτει το αποτέλεσμα της εξέτασης σε ορισμένο βάθος ενός ζητήματος που σχετίζεται με τις διατάξεις της συμφωνίας για τη δασμολογητέα αξία, το οποίο δεν καλύπτεται με καταλληλότερο τρόπο από καμία από τις προαναφερθείσες πράξεις. 
            
            
               Οι συμβουλευτικές γνωμοδοτήσεις, τα σχόλια, οι επεξηγηματικές σημειώσεις, οι περιπτωσιολογικές και άλλες μελέτες εκδίδονται από την TCCV με συναίνεση και επισυνάπτονται στις εκθέσεις των συνόδων της TCCV. Επιπλέον, διατίθενται για τα τελωνεία και τους συναλλασσομένους στη συλλογή των κειμένων της TCCV.
            
            
               Η προτεινόμενη απόφαση-πλαίσιο ενδέχεται να αφορά επίσης τις ακόλουθες πράξεις που εκδίδονται από την TCRO, στον βαθμό που παράγουν έννομα αποτελέσματα στην Ένωση:
            
            
               - συμβουλευτικές γνωμοδοτήσεις που εκδίδονται σύμφωνα με το σημείο 1 στοιχείο α) του παραρτήματος I της συμφωνίας για τους κανόνες καταγωγής. Κατόπιν αιτήματος ενός από τα μέλη της, η TCRO μπορεί να εξετάζει ειδικά τεχνικά προβλήματα που προκύπτουν από την καθημερινή εφαρμογή των κανόνων καταγωγής και να εκδίδει συμβουλευτικές γνωμοδοτήσεις όσον αφορά τις κατάλληλες λύσεις με βάση τα γνωστοποιούμενα πραγματικά περιστατικά.
            
            
               - πληροφορίες και συμβουλές που εκδίδονται σύμφωνα με το σημείο 1 στοιχείο β) του παραρτήματος I της συμφωνίας για τους κανόνες καταγωγής. Κατόπιν αιτήματος ενός από τα μέλη της, η TCRO μπορεί να παρέχει πληροφορίες και συμβουλές για οποιοδήποτε θέμα αφορά τον προσδιορισμό της καταγωγής των εμπορευμάτων.
            
            
               Οι συμβουλευτικές γνωμοδοτήσεις, οι πληροφορίες και οι συμβουλές που εκδίδει η TCRO είναι δυνατό να χρησιμεύουν ως οδηγοί για την επίλυση παρόμοιων τεχνικών προβλημάτων ή ζητημάτων που αφορούν τον προσδιορισμό της καταγωγής των εμπορευμάτων. Οι συμβουλευτικές γνωμοδοτήσεις, οι πληροφορίες και οι συμβουλές εκδίδονται από την TCRO με συναίνεση.
            
            
               3.Θέση που πρέπει να ληφθεί εξ ονόματος της Ένωσης
            
            
               Ορισμένες θέσεις της Ένωσης που πρέπει να ληφθούν κατά τις συνεδριάσεις της TCCV ή της TCRO, και οι οποίες καθορίζονται πριν από τις εν λόγω συνεδριάσεις, αφορούν την έκδοση, από τις εν λόγω επιτροπές, συμβουλευτικών γνωμοδοτήσεων, σχολίων, επεξηγηματικών σημειώσεων, περιπτωσιολογικών και άλλων μελετών, πληροφοριών και συμβουλών, καθώς και παρόμοιων πράξεων οι οποίες, χωρίς να είναι κατ’ ανάγκη νομικά δεσμευτικές πράξεις, ενδέχεται να παράγουν έννομα αποτελέσματα στην ΕΕ.
            
            
               Για την έγκριση των θέσεων της Ένωσης όσον αφορά αυτές τις συγκεκριμένες πράξεις απαιτείται εντατική και αποδοτική συνεργασία μεταξύ των θεσμικών οργάνων λόγω της τεχνικής φύσης και του όγκου των ζητημάτων που συζητούνται στις εν λόγω επιτροπές, καθώς και του σύντομου διαθέσιμου χρόνου για την εξέταση των θεμάτων προς συζήτηση.
            
            
               Ως εκ τούτου, είναι προς το συμφέρον της Ένωσης να καθορίζονται οι εν λόγω θέσεις σύμφωνα με αρχές, κριτήρια και προσανατολισμούς που διέπουν, αντίστοιχα, τη δασμολογητέα εισαγόμενων εμπορευμάτων και τον προσδιορισμό της καταγωγής των εμπορευμάτων, και ταχέως, ώστε η Ένωση να μπορεί να ασκεί τα δικαιώματά της στην TCCV και στην TCRO. 
            
            
               Για τον σκοπό αυτό, η Επιτροπή προτείνει την έκδοση απόφασης γενικού χαρακτήρα («omnibus») από το Συμβούλιο σύμφωνα με το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ)
                  4
               . Η εν λόγω απόφαση θα θέσει το πλαίσιο για τον έγκαιρο καθορισμό των θέσεων που πρέπει να λαμβάνονται εξ ονόματος της Ένωσης στην TCCV και στην TCRO, όταν τα εν λόγω όργανα καλούνται να εκδώσουν πράξεις που παράγουν έννομα αποτελέσματα.
            
            
               Για να διασφαλιστεί ότι το Συμβούλιο είναι σε θέση να αξιολογεί και, κατά περίπτωση, να αναθεωρεί την πολιτική της παρούσας απόφασης σε τακτική βάση, καθώς και στο πνεύμα της καλόπιστης συνεργασίας μεταξύ των θεσμικών οργάνων της Ένωσης που κατοχυρώνεται στο άρθρο 13 παράγραφος 2 της Συνθήκης για την Ευρωπαϊκή Ένωση
                  5
               , η ισχύς της παρούσας απόφασης γενικού χαρακτήρα του Συμβουλίου θα πρέπει να είναι χρονικά περιορισμένη, 
            
            
               4.Νομική βάση
            
            
               4.1.Διαδικαστική νομική βάση
            
            
               4.1.1.Αρχές
            
            
               Το άρθρο 218 παράγραφος 9 της ΣΛΕΕ προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».
            
            
               Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το εν λόγω όργανο. Περιλαμβάνει επίσης πράξεις που δεν έχουν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  6
               .
            
            
               4.1.2.Εφαρμογή στην προκείμενη περίπτωση
            
            
               Η TCCV υπό την αιγίδα του Παγκόσμιου Οργανισμού Τελωνείων (ΠΟΤ) είναι όργανο που έχει συσταθεί με συμφωνία, και συγκεκριμένα με τη συμφωνία για την εφαρμογή του άρθρου VII της Γενικής Συμφωνίας Δασμών και Εμπορίου του 1994 (συμφωνία για τη δασμολογητέα αξία). Η TCRO υπό την αιγίδα του Παγκόσμιου Οργανισμού Τελωνείων (ΠΟΤ) είναι όργανο που έχει συσταθεί με συμφωνία, και συγκεκριμένα με τη συμφωνία για τους κανόνες καταγωγής.
            
         
         
            
               Οι τεχνικές συμβουλευτικές γνωμοδοτήσεις, τα σχόλια, οι επεξηγηματικές σημειώσεις, οι περιπτωσιολογικές και άλλες μελέτες, οι πληροφορίες και οι συμβουλές, καθώς και παρόμοιες πράξεις τις οποίες καλούνται να εκδίδουν η TCCV και η TCRO, σχετικά με τη δασμολογητέα αξία εισαγόμενων εμπορευμάτων και, αντίστοιχα, σχετικά με τον προσδιορισμό της καταγωγής των εμπορευμάτων, συνιστούν πράξεις που παράγουν έννομα αποτελέσματα, διότι ενδεχομένως μπορούν να επηρεάσουν με καθοριστικό τρόπο το περιεχόμενο της νομοθεσίας της Ένωσης, ήτοι τις διατάξεις του ενωσιακού τελωνειακού κώδικα και τις κατ’ εξουσιοδότηση και εκτελεστικές πράξεις του που αφορούν τη δασμολογητέα αξία εισαγόμενων εμπορευμάτων και θέματα σχετικά με τον προσδιορισμό της καταγωγής των εμπορευμάτων. 
            
            
               Η προβλεπόμενη πράξη δεν συμπληρώνει ούτε τροποποιεί το θεσμικό πλαίσιο της συμφωνίας.
            
            
               Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
            
            
               4.2.Ουσιαστική νομική βάση
            
            
               4.2.1.Αρχές
            
            
               Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προβλεπόμενης πράξης για την οποία λαμβάνεται θέση εξ ονόματος της Ένωσης. Εάν η προβλεπόμενη πράξη επιδιώκει διττό σκοπό ή έχει δύο συνιστώσες και εάν ένας από τους σκοπούς ή μία από τις συνιστώσες μπορεί να χαρακτηριστεί ως ο/η κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνη ουσιαστική νομική βάση, ήτοι εκείνη που επιβάλλει ο/η κύριος/-α ή πρωτεύων/-ουσα σκοπός ή συνιστώσα.
            
            
               4.2.2.Εφαρμογή στην προκείμενη περίπτωση
            
            
               Κατά πάγια νομολογία, μια πράξη της Ένωσης άπτεται της κοινής εμπορικής πολιτικής αν αφορά ειδικώς τις συναλλαγές αυτές, υπό την έννοια ότι προορίζεται κυρίως να προάγει, να διευκολύνει ή να διέπει τις εν λόγω συναλλαγές και έχει ευθείες και άμεσες συνέπειες επ’ αυτών. Η δασμολογητέα αξία εμπορευμάτων και η καταγωγή των εμπορευμάτων προσδιορίζονται και ρυθμίζονται από τον ενωσιακό τελωνειακό κώδικα ως παράγοντες βάσει των οποίων εφαρμόζονται οι εισαγωγικοί και εξαγωγικοί δασμοί και άλλα μέτρα όσον αφορά τις εμπορευματικές συναλλαγές. Η συμφωνία για τη δασμολογητέα αξία και η συμφωνία για τους κανόνες καταγωγής αποτελούν εμπορικές συμφωνίες που σχετίζονται με τις εμπορευματικές συναλλαγές, όπως και οι πράξεις που εκδίδονται από τα όργανα τα οποία έχουν συστήσει. Ο κύριος στόχος και το περιεχόμενο των προς έκδοση πράξεων αφορούν, επομένως, την κοινή εμπορική πολιτική.
            
            
               Ως εκ τούτου, η ουσιαστική νομική βάση για την προτεινόμενη απόφαση είναι το άρθρο 207 παράγραφος 4 πρώτο εδάφιο της ΣΛΕΕ.
            
            
               4.3.Συμπέρασμα
            
            
               Η νομική βάση της προτεινόμενης απόφασης θα πρέπει να είναι το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9 της ΣΛΕΕ.
            
            
               2022/0019 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο των τεχνικών επιτροπών δασμολογητέας αξίας και κανόνων καταγωγής, που έχουν συσταθεί υπό την αιγίδα του Παγκόσμιου Οργανισμού Τελωνείων, όσον αφορά, αντίστοιχα, την έκδοση συμβουλευτικών γνωμοδοτήσεων, σχολίων, επεξηγηματικών σημειώσεων, περιπτωσιολογικών και άλλων μελετών και παρόμοιων πράξεων σχετικά με τη δασμολογητέα αξία εισαγόμενων εμπορευμάτων δυνάμει της συμφωνίας για την εφαρμογή του άρθρου VII της Γενικής Συμφωνίας Δασμών και Εμπορίου του 1994, και την έκδοση συμβουλευτικών γνωμοδοτήσεων, πληροφοριών και συμβουλών και παρόμοιων πράξεων για τον προσδιορισμό της καταγωγής των εμπορευμάτων δυνάμει της συμφωνίας για τους κανόνες καταγωγής
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα: 
            
            
               (1)Με την απόφαση 94/800/ΕΚ του Συμβουλίου, της 22ας Δεκεμβρίου 1994
                  7
               , η Ένωση ενέκρινε τη συμφωνία για την εφαρμογή του άρθρου VII της Γενικής Συμφωνίας Δασμών και Εμπορίου του 1994 (συμφωνία για τη δασμολογητέα αξία) και τη συμφωνία για τους κανόνες καταγωγής.
            
         
         
            
               (2)Το άρθρο 18 παράγραφος 2 της συμφωνίας για τη δασμολογητέα αξία δημιουργεί, υπό την αιγίδα του Συμβουλίου Τελωνειακής Συνεργασίας (ΠΟΤ), τεχνική επιτροπή για τη δασμολογητέα αξία (στο εξής: TCCV), με σκοπό, σύμφωνα με το σημείο 1 του παραρτήματος II της συμφωνίας για τη δασμολογητέα αξία, να εξασφαλίσει, σε τεχνικό επίπεδο, ομοιομορφία ερμηνείας και εφαρμογής της συμφωνίας για τη δασμολογητέα αξία. 
            
            
               (3)Σύμφωνα με το σημείο 2 στοιχείο α) του παραρτήματος II της συμφωνίας για τη δασμολογητέα αξία, η TCCV είναι αρμόδια να εξετάζει τα ειδικά τεχνικά προβλήματα που παρουσιάζονται στην τρέχουσα διαχείριση των συστημάτων καθορισμού της δασμολογητέας αξίας των μελών και να γνωμοδοτεί συμβουλευτικά όσον αφορά τις κατάλληλες λύσεις, βάσει των παρουσιαζόμενων περιστατικών.
            
            
               (4)Σύμφωνα με το σημείο 2 στοιχείο β) του παραρτήματος II της συμφωνίας για τη δασμολογητέα αξία, η TCCV είναι αρμόδια να μελετά, κατόπιν αίτησης, τους νόμους, τις διαδικασίες και την πρακτική όσον αφορά τον καθορισμό της δασμολογητέας αξίας που υπάγονται στην εν λόγω συμφωνία και να συντάσσει εκθέσεις για τα αποτελέσματα των μελετών αυτών·
            
            
               (5)Σύμφωνα με το σημείο 2 στοιχείο δ) του παραρτήματος II της συμφωνίας για τη δασμολογητέα αξία, η TCCV είναι αρμόδια να παρέχει πληροφορίες και γνώμες για κάθε ζήτημα που αφορά τη δασμολογητέα αξία των εισαγόμενων εμπορευμάτων, οι οποίες είναι δυνατό να ζητηθούν από κάθε μέλος ή από την επιτροπή δασμολογητέας αξίας (CCV) που έχει δημιουργηθεί βάσει του άρθρου 18 παράγραφος 1 της συμφωνίας για τη δασμολογητέα αξία. Αυτές οι πληροφορίες και γνώμες είναι δυνατό να πάρουν τη μορφή συμβουλευτικών γνωμοδοτήσεων, σχολίων ή επεξηγηματικών σημειώσεων· 
            
            
               (6)Το άρθρο 4 παράγραφος 2 της συμφωνίας για τους κανόνες καταγωγής δημιουργεί, υπό την αιγίδα του Συμβουλίου Τελωνειακής Συνεργασίας (ΠΟΤ), τεχνική επιτροπή κανόνων καταγωγής (στο εξής: TCRO), η οποία ασχολείται με τις εργασίες τεχνικής μορφής που περιγράφονται στο παράρτημα I της συμφωνίας για τους κανόνες καταγωγής.
            
            
               (7)Σύμφωνα με το σημείο 1 στοιχείο α) του παραρτήματος I της συμφωνίας για τη δασμολογητέα αξία, η TCCV είναι αρμόδια να εξετάζει ειδικά τεχνικά προβλήματα που προκύπτουν από την καθημερινή εφαρμογή των κανόνων καταγωγής των μελών και να εκδίδει γνώμη συμβουλευτικού χαρακτήρα, όσον αφορά τις κατάλληλες λύσεις που βασίζονται επί των γνωστοποιούμενων γεγονότων.
            
            
               (8)Σύμφωνα με το σημείο 1 στοιχείο β) του παραρτήματος I της συμφωνίας για τους κανόνες καταγωγής, η TCRO είναι αρμόδια την παροχή πληροφοριών και συμβουλών επί οποιουδήποτε θέματος για τον προσδιορισμό της καταγωγής των εμπορευμάτων που είναι δυνατό να ζητεί οποιοδήποτε μέλος ή η επιτροπή κανόνων καταγωγής (CRO) που έχει δημιουργηθεί βάσει του άρθρου 4 παράγραφος 1 της συμφωνίας για τους κανόνες καταγωγής. 
            
            
               (9)Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της TCCV, όσον αφορά την έκδοση συμβουλευτικών γνωμοδοτήσεων, σχολίων, επεξηγηματικών σημειώσεων, περιπτωσιολογικών μελετών και άλλων μελετών και παρόμοιων πράξεων για κάθε θέμα που αφορά τη δασμολογητέα αξία εισαγόμενων εμπορευμάτων, ώστε να εξασφαλιστεί η ομοιομορφία ερμηνείας και εφαρμογής της συμφωνίας για τη δασμολογητέα αξία, διότι οι εν λόγω πράξεις ενδεχομένως μπορούν να επηρεάσουν με καθοριστικό τρόπο το περιεχόμενο της νομοθεσίας της Ένωσης, ήτοι τις διατάξεις του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα
                  8
               , του κατ’ εξουσιοδότηση κανονισμού (ΕΕ) 2015/2446 της Επιτροπής, της 28ης Ιουλίου 2015
                  9
               , και του εκτελεστικού κανονισμού (ΕΕ) 2015/2447 της Επιτροπής, της 24ης Νοεμβρίου 2015
                  10
               , οι οποίες αφορούν τη δασμολογητέα αξία των εμπορευμάτων και τον προσδιορισμό της.
            
            
               (10)Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της TCRO, όσον αφορά την έκδοση συμβουλευτικών γνωμοδοτήσεων, πληροφοριών και συμβουλών, καθώς και παρόμοιων πράξεων που αφορούν τον προσδιορισμό της καταγωγής των εμπορευμάτων, ώστε να εξασφαλιστεί η ομοιομορφία ερμηνείας και εφαρμογής της συμφωνίας για τους κανόνες καταγωγής, διότι οι εν λόγω πράξεις ενδεχομένως μπορούν να επηρεάσουν με καθοριστικό τρόπο το περιεχόμενο της νομοθεσίας της Ένωσης, ήτοι τις διατάξεις του κανονισμού (ΕΕ) αριθ. 952/2013, του κανονισμού (ΕΕ) 2015/2446 και του κανονισμού (ΕΕ) 2015/2447, οι οποίες αφορούν την καταγωγή των εμπορευμάτων και τον προσδιορισμό της.
            
            
               (11)Είναι προς το συμφέρον της Ένωσης να καθοριστούν οι θέσεις που διατυπώνει η Ένωση στην TCCV και στην TCRO σύμφωνα με τις αρχές, τα κριτήρια και τον προσανατολισμό που διέπουν, αντίστοιχα, τη δασμολογητέα αξία εισαγόμενων εμπορευμάτων και τον προσδιορισμό της καταγωγής των εμπορευμάτων. Είναι επίσης προς το συμφέρον της Ένωσης οι εν λόγω θέσεις να καθορίζονται ταχέως, ώστε η Ένωση να είναι σε θέση να ασκεί τα δικαιώματά της στην TCCV και στην TCRO.
            
            
               (12)Δεδομένου του άκρως τεχνικού χαρακτήρα των θεμάτων που αφορούν τη δασμολογητέα αξία εισαγόμενων εμπορευμάτων και των θεμάτων που αφορούν τον προσδιορισμό της καταγωγής των εμπορευμάτων, του όγκου ζητημάτων που εξετάζονται στις ετήσιες συνεδριάσεις της TCCV και της TCRO, του σύντομου χρονικού διαστήματος που είναι διαθέσιμο για την εξέταση εγγράφων που εκδίδονται από τη Γραμματεία του ΠΟΤ και τα μέλη των TCCV/TCRO κατά την προετοιμασία των συνεδριάσεων των TCCV/TCRO και της επακόλουθης ανάγκης να ληφθούν υπόψη και να αντιμετωπιστούν επιχειρησιακά από την Ένωση οι νέες πληροφορίες που παρουσιάζονται πριν ή κατά τη διάρκεια των συνεδριάσεων της TCCV και της TCRO, θα πρέπει να καθοριστούν τα αναγκαία μέτρα για την εξειδίκευση της θέσης της Ένωσης, σύμφωνα με την αρχή της καλόπιστης συνεργασίας μεταξύ των θεσμικών οργάνων της Ένωσης που κατοχυρώνεται στο άρθρο 13 παράγραφος 2 της Συνθήκης για την Ευρωπαϊκή Ένωση.
            
            
               (13)Δεδομένου ότι, πριν από τις συνεδριάσεις της TCCV και της TCRO, επανειλημμένα καθυστερεί η διάθεση των εγγράφων εργασίας, και προκειμένου να διαφυλαχθούν τα δικαιώματα και τα συμφέροντα της Ένωσης στο πλαίσιο των εν λόγω τεχνικών επιτροπών, η Επιτροπή θα πρέπει να επιδιώξει να ζητήσει από τη Γραμματεία του ΠΟΤ να διασφαλίσει τη διαθεσιμότητα των εγγράφων εργασίας σύμφωνα με τους αντίστοιχους εσωτερικούς κανονισμούς τους, ώστε τα εν λόγω έγγραφα να αποστέλλονται τουλάχιστον 30 ημέρες πριν από την έναρξη της σχετικής συνόδου.
            
            
               (14)Για να διασφαλιστεί ότι το Συμβούλιο είναι σε θέση να αξιολογεί και, κατά περίπτωση, να αναθεωρεί την πολιτική της παρούσας απόφασης σε τακτική βάση, καθώς και στο πνεύμα της καλόπιστης συνεργασίας μεταξύ των θεσμικών οργάνων της Ένωσης που κατοχυρώνεται στο άρθρο 13 παράγραφος 2 της Συνθήκης για την Ευρωπαϊκή Ένωση, η ισχύς της παρούσας απόφασης θα πρέπει να είναι χρονικά περιορισμένη,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Η θέση που πρέπει να ληφθεί εξ ονόματος της Ένωσης όσον αφορά την έκδοση, στο πλαίσιο της τεχνικής επιτροπής δασμολογητέας αξίας που έχει συσταθεί με τη συμφωνία για την εφαρμογή του άρθρου VII της Γενικής Συμφωνίας Δασμών και Εμπορίου του 1994, υπό την αιγίδα του Παγκόσμιου Οργανισμού Τελωνείων, συμβουλευτικών γνωμοδοτήσεων, σχολίων, επεξηγηματικών σημειώσεων, περιπτωσιολογικών και άλλων μελετών και παρόμοιων πράξεων σχετικών με τη δασμολογητέα αξία εισαγόμενων εμπορευμάτων, καθώς και για την κατάρτιση των εν λόγω πράξεων, καθορίζεται σύμφωνα με τις αρχές, τα κριτήρια και τους προσανατολισμούς που παρατίθενται στο τμήμα I του παραρτήματος. 
            
            
               Άρθρο 2
            
            
               Ο καθορισμός της θέσης της Ένωσης που πρέπει να ληφθεί δυνάμει του άρθρου 1 πραγματοποιείται σύμφωνα με την εξειδίκευση που παρατίθεται στο τμήμα II του παραρτήματος.
            
            
               Άρθρο 3
            
            
               Η θέση που πρέπει να ληφθεί εξ ονόματος της Ένωσης όσον αφορά την έκδοση, στο πλαίσιο της τεχνικής επιτροπής κανόνων καταγωγής που έχει συσταθεί με τη συμφωνία για τους κανόνες καταγωγής, υπό την αιγίδα του Παγκόσμιου Οργανισμού Τελωνείων, συμβουλευτικών γνωμοδοτήσεων, πληροφοριών και συμβουλών και παρόμοιων πράξεων σχετικών με τον προσδιορισμό της καταγωγής των εμπορευμάτων, καθώς και για την κατάρτιση των εν λόγω πράξεων, καθορίζεται σύμφωνα με τις αρχές, τα κριτήρια και τους προσανατολισμούς που παρατίθενται στο τμήμα I του παραρτήματος. 
            
         
         
            
               Άρθρο 4
            
            
               Ο καθορισμός της θέσης της Ένωσης που πρέπει να ληφθεί δυνάμει του άρθρου 3 πραγματοποιείται σύμφωνα με την εξειδίκευση που παρατίθεται στο τμήμα II του παραρτήματος.
            
            
               Άρθρο 5
            
            
               Η παρούσα απόφαση αρχίζει να ισχύει την ημερομηνία της έκδοσής της.
            
            
               Παύει να ισχύει στις 31 Δεκεμβρίου 2025.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        https://www.wto.org/english/docs_e/legal_e/20-val_01_e.htm
               
               
                  
                     (2)
                  
                        http://www.wcoomd.org/-/media/wco/public/global/pdf/topics/origin/overview/wto-agreement.pdf?db=web
               
               
                  
                     (3)
                  
                        Απόφαση 94/800/ΕΚ του Συμβουλίου, της 22ας Δεκεμβρίου 1994, ΕΕ L 336 της 23.12.1994, σ. 1. 
               
               
                  
                     (4)
                  
                        Ενοποιημένη έκδοση της Συνθήκης για τη λειτουργία της Ευρωπαϊκής Ένωσης (ΕΕ C 326 της 26.10.2012, σ. 47).
               
               
                  
                     (5)
                  
                        Ενοποιημένη έκδοση της Συνθήκης για την Ευρωπαϊκή Ένωση (ΕΕ C 326 της 26.10.2012, σ. 13).
               
               
                  
                     (6)
                  
                        Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64. 
               
               
                  
                     (7)
                  
                        Απόφαση 94/800/ΕΚ του Συμβουλίου, της 22ας Δεκεμβρίου 1994, σχετικά με την εξ ονόματος της Ευρωπαϊκής Κοινότητας σύναψη των συμφωνιών που απέρρευσαν από τις πολυμερείς διαπραγματεύσεις του Γύρου της Ουρουγουάης (1986-1994), καθ’ όσον αφορά τα θέματα που εμπίπτουν στις αρμοδιότητές της (ΕΕ L 336 της 23.12.1994, σ. 1). 
               
               
                  
                     (8)
                  
                        ΕΕ L 269 της 10.10.2013, σ. 1.
               
               
                  
                     (9)
                  
                        Κατ’ εξουσιοδότηση κανονισμός (ΕΕ) 2015/2446 της Επιτροπής, της 28ης Ιουλίου 2015, για τη συμπλήρωση του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, όσον αφορά λεπτομερείς κανόνες σχετικούς με ορισμένες από τις διατάξεις του ενωσιακού τελωνειακού κώδικα (ΕΕ L 343 της 29.12.2015, σ. 1).
               
               
                  
                     (10)
                  
                        Εκτελεστικός κανονισμός (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα (ΕΕ L 343 της 29.12.2015, σ. 558).
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 3.2.2022
            COM(2022) 29 final
            
            ΠΑΡΑΡΤΗΜΑ
            της
            Πρότασης ΑΠΟΦΑΣΗΣ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο των τεχνικών επιτροπών δασμολογητέας αξίας και κανόνων καταγωγής, που έχουν συσταθεί υπό την αιγίδα του Παγκόσμιου Οργανισμού Τελωνείων, όσον αφορά, αντίστοιχα, την έκδοση συμβουλευτικών γνωμοδοτήσεων, σχολίων, επεξηγηματικών σημειώσεων, περιπτωσιολογικών και άλλων μελετών και παρόμοιων πράξεων σχετικά με τη δασμολογητέα αξία εισαγόμενων εμπορευμάτων δυνάμει της συμφωνίας για την εφαρμογή του άρθρου VII της Γενικής Συμφωνίας Δασμών και Εμπορίου του 1994, και την έκδοση συμβουλευτικών γνωμοδοτήσεων, πληροφοριών και συμβουλών και παρόμοιων πράξεων για τον προσδιορισμό της καταγωγής των εμπορευμάτων δυνάμει της συμφωνίας για τους κανόνες καταγωγής
            
               
         
         
            
               ΠΑΡΑΡΤΗΜΑ 
            
            
               1.Θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο των τεχνικών επιτροπών δασμολογητέας αξίας και κανόνων καταγωγής, που έχουν συσταθεί υπό την αιγίδα του Παγκόσμιου Οργανισμού Τελωνείων, όσον αφορά, αντίστοιχα, την έκδοση συμβουλευτικών γνωμοδοτήσεων, σχολίων, επεξηγηματικών σημειώσεων, περιπτωσιολογικών και άλλων μελετών και παρόμοιων πράξεων σχετικών με τη δασμολογητέα αξία εισαγόμενων εμπορευμάτων δυνάμει της συμφωνίας για την εφαρμογή του άρθρου VII της Γενικής Συμφωνίας Δασμών και Εμπορίου του 1994, και την έκδοση συμβουλευτικών γνωμοδοτήσεων, πληροφοριών και συμβουλών και παρόμοιων πράξεων σχετικών με τον προσδιορισμό της καταγωγής των εμπορευμάτων δυνάμει της συμφωνίας για τους κανόνες καταγωγής 
            
            
               1.1.ΑΡΧΕΣ
            
            
            
               Στο πλαίσιο των τεχνικών επιτροπών δασμολογητέας αξίας και κανόνων καταγωγής, που έχουν συσταθεί υπό την αιγίδα του Παγκόσμιου Οργανισμού Τελωνείων (ΠΟΤ), η Ένωση: 
            
            
            
               α)προωθεί, συμβάλλει και διευκολύνει την αποτίμηση της δασμολογητέας αξίας εισαγόμενων εμπορευμάτων και την ομοιόμορφη ερμηνεία και εφαρμογή της συμφωνίας για την εφαρμογή του άρθρου VII της Γενικής Συμφωνίας Δασμών και Εμπορίου του 1994 (συμφωνία για τη δασμολογητέα αξία)· 
            
            
               β)προωθεί, συμβάλλει και διευκολύνει τον προσδιορισμό της καταγωγής των εμπορευμάτων και την ομοιόμορφη ερμηνεία και εφαρμογή της συμφωνίας για τους κανόνες καταγωγής·
            
            
               γ)καταβάλλει προσπάθειες με σκοπό τη δέουσα συμμετοχή των ενδιαφερόμενων φορέων κατά την προπαρασκευαστική φάση για συμβουλευτικές γνωμοδοτήσεις, σχόλια, επεξηγηματικές σημειώσεις, περιπτωσιολογικές και άλλες μελέτες, πληροφορίες ή συμβουλές για οποιοδήποτε θέμα ή παρόμοιες πράξεις της τεχνικής επιτροπής δασμολογητέας αξίας (TCCV) και της τεχνικής επιτροπής κανόνων καταγωγής (TCRO), και διασφαλίζει ότι οι συμβουλευτικές γνωμοδοτήσεις, τα σχόλια, οι επεξηγηματικές σημειώσεις, οι περιπτωσιολογικές και άλλες μελέτες, οι πληροφορίες ή οι συμβουλές για οποιοδήποτε θέμα ή οι παρόμοιες πράξεις των εν λόγω τεχνικών επιτροπών συνάδουν με τη συμφωνία για τη δασμολογητέα αξία και τη συμφωνία για τους κανόνες καταγωγής, αντίστοιχα· 
            
            
               δ)διασφαλίζει ότι τα μέτρα που εγκρίνονται στο πλαίσιο της TCCV είναι σύμφωνα με τη γενική εισαγωγή της συμφωνίας για τη δασμολογητέα αξία και με τις ερμηνευτικές σημειώσεις που παρατίθενται στο παράρτημα I της συμφωνίας για τη δασμολογητέα αξία· 
            
            
               ε)προωθεί θέσεις που συνάδουν με τις πολιτικές και τις βέλτιστες πρακτικές της Ένωσης, συμπεριλαμβανομένου του στόχου να προστατευθούν τα οικονομικά συμφέροντα της ΕΕ, καθώς και με κάθε άλλη διεθνή δέσμευση της Ένωσης στον οικείο τομέα.
            
            
            
               1.2.ΚΡΙΤΗΡΙΑ
            
            
            
               Οι θέσεις που πρέπει να ληφθούν εξ ονόματος της Ένωσης: 
            
            
            
               α)καθορίζονται σύμφωνα με τη συμφωνία για τη δασμολογητέα αξία, τη γενική εισαγωγή της και τις ερμηνευτικές σημειώσεις που παρατίθενται στο παράρτημα I της συμφωνίας για τη δασμολογητέα αξία, στον βαθμό που αφορούν τη δασμολογητέα αξία εισαγόμενων εμπορευμάτων· 
            
            
               β)καθορίζονται σύμφωνα με τη συμφωνία για τους κανόνες καταγωγής, στον βαθμό που αφορούν τον προσδιορισμό της καταγωγής των εμπορευμάτων·
            
            
               γ)κατά περίπτωση, λαμβάνουν υπόψη τα ακόλουθα: 
            
         
         
            
               –τη νομολογία του Δικαστηρίου της Ευρωπαϊκής Ένωσης σχετικά με τη δασμολογητέα αξία των εμπορευμάτων και την καταγωγή των εμπορευμάτων,
            
            
               –πράξεις που έχουν εκδοθεί στο παρελθόν από την TCCV και την TCRO και εξακολουθούν να ισχύουν, 
            
            
               –τις νομικές διατάξεις της Ένωσης σχετικά με τη δασμολογητέα αξία των εμπορευμάτων και την καταγωγή των εμπορευμάτων, 
            
            
               –τα μέσα καθοδήγησης σχετικά με τη δασμολογητέα αξία των εμπορευμάτων που εκπονούνται στο πλαίσιο του τμήματος δασμολογητέας αξίας της ομάδας τελωνειακών εμπειρογνωμόνων,
            
            
               –τα μέσα καθοδήγησης σχετικά με την καταγωγή των εμπορευμάτων που εκπονούνται στο πλαίσιο του τμήματος καταγωγής της ομάδας τελωνειακών εμπειρογνωμόνων,
            
            
               –οποιεσδήποτε άλλες πράξεις ή οδηγίες σχετικά με τη δασμολογητέα αξία και την καταγωγή των εμπορευμάτων που έχουν εκπονηθεί από το Συμβούλιο ή την Επιτροπή. 
            
            
            
            
               1.3.ΠΡΟΣΑΝΑΤΟΛΙΣΜΟΙ
            
            
            
               α)Η Ένωση επιδιώκει, όπου αρμόζει, να στηρίζει την έκδοση, στην TCCV και την TCRO, συμβουλευτικών γνωμοδοτήσεων, σχολίων, επεξηγηματικών σημειώσεων, περιπτωσιολογικών και άλλων μελετών, πληροφοριών και συμβουλών ή παρόμοιων πράξεων που αφορούν, αντίστοιχα, τη δασμολογητέα αξία εισαγόμενων εμπορευμάτων και τον προσδιορισμό της καταγωγής των εμπορευμάτων, ώστε να εξασφαλίζει, σε τεχνικό επίπεδο, ομοιομορφία ερμηνείας και εφαρμογής της συμφωνίας για τη δασμολογητέα αξία και της συμφωνίας για τους κανόνες καταγωγής.
            
            
               β)Η Ένωση προτείνει και καταρτίζει, όπου αρμόζει, πράξεις που αναφέρονται στο στοιχείο α). 
            
            
            
               2.Εξειδίκευση της θέσης που πρέπει να ληφθεί εξ ονόματος της Ευρωπαϊκής Ένωσης στο πλαίσιο των τεχνικών επιτροπών δασμολογητέας αξίας και κανόνων καταγωγής, που έχουν συσταθεί υπό την αιγίδα του ΠΟΤ, όσον αφορά, αντίστοιχα, την έκδοση συμβουλευτικών γνωμοδοτήσεων, σχολίων, επεξηγηματικών σημειώσεων, περιπτωσιολογικών και άλλων μελετών και παρόμοιων πράξεων σχετικά με τη δασμολογητέα αξία εισαγόμενων εμπορευμάτων δυνάμει της συμφωνίας για τη δασμολογητέα αξία, και συμβουλευτικών γνωμοδοτήσεων, πληροφοριών και συμβουλών και παρόμοιων πράξεων σχετικών με τον προσδιορισμό της καταγωγής των εμπορευμάτων δυνάμει της συμφωνίας για τους κανόνες καταγωγής.
            
            
            
               1.Πριν από κάθε συνεδρίαση της TCCV ή της TCRO, κατά την οποία η TCCV ή η TCRO καλείται να εκδώσει συμβουλευτικές γνωμοδοτήσεις, σχόλια, επεξηγηματικές σημειώσεις, περιπτωσιολογικές και άλλες μελέτες, πληροφορίες και συμβουλές, και παρόμοιες πράξεις που παράγουν έννομα αποτελέσματα στην Ένωση, γίνονται οι απαραίτητες ενέργειες ώστε η θέση που θα διατυπωθεί εξ ονόματος της Ένωσης να λαμβάνει υπόψη τις τελευταίες τεχνικές και λοιπές σχετικές πληροφορίες που διαβιβάζονται στην Επιτροπή, σύμφωνα με τις αρχές, τα κριτήρια και τους προσανατολισμούς που παρατίθενται στο τμήμα I. Για να διαφυλάσσονται τα δικαιώματα και τα συμφέροντα της Ένωσης στο πλαίσιο του ΠΟΤ, η Επιτροπή αποδίδει ιδιαίτερη προσοχή στη διαθεσιμότητα των εγγράφων εργασίας σύμφωνα με τους διαδικαστικούς κανόνες της TCCV και της TCRO. 
            
            
               2.Για τον σκοπό αυτό και βάσει των εν λόγω πληροφοριών, η Επιτροπή διαβιβάζει εγκαίρως στο Συμβούλιο πριν από κάθε συνεδρίαση της TCCV και της TCRO που αναφέρεται στο σημείο 1, έγγραφο στο οποίο παρατίθενται τα στοιχεία της προτεινόμενης εξειδίκευσης της θέσης της Ένωσης προς συζήτηση και έγκριση των στοιχείων της θέσης που πρέπει να εκφραστεί εξ ονόματος της Ένωσης. Το Συμβούλιο εξετάζει τα έγγραφα της Επιτροπής εντός του βέλτιστου δυνατού χρονικού διαστήματος.
                  Αν το Συμβούλιο δεν εγκρίνει συγκεκριμένο μέρος της πρότασης, η Επιτροπή δεν θα παρουσιάσει θέση της Ένωσης για το μέρος αυτό στην TCCV ή στην TCRO.
            
            
               3.Σε περιπτώσεις κατά τις οποίες η θέση της Ένωσης διαφέρει κατ’ ουσίαν από τις συμβουλευτικές γνωμοδοτήσεις, τα σχόλια, τις επεξηγηματικές σημειώσεις, τις περιπτωσιολογικές και άλλες μελέτες, και τις παρόμοιες πράξεις που προτείνονται στην TCCV ή από τις συμβουλευτικές γνωμοδοτήσεις, τις πληροφορίες και τις συμβουλές, και τις παρόμοιες πράξεις που προτείνονται στην TCRO, η Επιτροπή εκφράζει εξ ονόματος της Ένωσης τη θέση ότι η εν λόγω πράξη δεν επιτυγχάνει την αναγκαία συναίνεση προκειμένου να εκδοθεί από την TCCV ή την TCRO.
            
            
               4. Για να διαφυλάσσονται τα δικαιώματα της Ένωσης και να αποφεύγεται η λήψη απόφασης για θέμα για το οποίο το Συμβούλιο δεν μπορεί να καταλήξει σε θέση προτού ζητηθεί από τα μέλη της TCCV ή της TCRO να εκφράσουν την τελική τους θέση σχετικά με την έκδοση συμβουλευτικών γνωμοδοτήσεων, σχολίων, επεξηγηματικών σημειωμάτων, περιπτωσιολογικών και άλλων μελετών, πληροφοριών και συμβουλών, και παρόμοιων πράξεων, η Επιτροπή ζητεί εξ ονόματος της Ένωσης να παραμείνει η προτεινόμενη πράξη σε συζήτηση στο πλαίσιο της TCCV ή της TCRO.
            
            
               ***